  Анжелика Тихонова корреспондент Удмуртиысь куинь дышетскисьёс «Ученик года – 2021» огъяросси конкурслэн финалаз потӥзы. Йылпумъясь ужрад 8-13 толсуре Ульяновскын ортчоз. Со сярысь элькунысь дышетонъя но тодосъя министерстволэн пресс-службаез ивортӥз. Финалистъёс пӧлы Сюмсиысь Софья Градобоева, Ижкарысь Азалия Набиуллина но Пичи Пургаысь Анастасия Павлова сюризы Нылъёслы творчество пыр асэнызы тодматоно, шаертодонъя «Широка страна моя родная» конкурсэ, рольёсъя шудонэ, кенешон-эчешонэ пыриськоно но кӧня ке кейсъёсты сэрттоно-пертчоно луоз. Конкурс Оръяросси олимпиадаослэн но нылпиослэсь визьзэс, творчествоен, физкультураен, спортэн вырыны но мукет быгатонлыкъёссэс но тунсыкъёссэс азинтон понна малпам мукет визьбур, творчествоя вожвылъяськонъёсын, ужрадъёсын огъяросси лыдметазы пыре.  Радъясьёс ивортэмъя, вожвылъяськонэ пыриськон понна тужгес трос куриськонъёс Астрахань, Ленинград улосвылъёсысь, Чувашиысь вуизы. Финалэ Россиысь 43 улосвылъёсысь 82 дышетскисьёс потӥзы. Тодэ вайытом, Пичи Пурга ёросысь дышетскись «Билингва-2021» калыккуспо вожвылъяськонлэн I степенё лауреатэз луиз. Тегъёс: Дышетон Удмуртия Россия пиналъёс  